**ЗАПИСНИК**

Са  **XLI** седнице Скупштине Града Врањаодржане **24.01.2020. године** са почетком у **10,00** часова у великој сали Скупштине града Врања.

Седницом председава др Дејан Тричковић**,** председник Скупштине града Врања.

Поштоване даме и господо одборници, према евиденцији Службе присутно је **47** одборника, тако да можемо несметано да радимо и пуноважно одлучујемо.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_ 5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_ 6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_ 7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_ 8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Поздрављам све одборнице и одборнике, поздрављам градоначелника господина Миленковића, заменика господина Антића, начелника Градске управе господина Аритоновића, заменицу госпођу Спасић, поздрављам све већнике, помоћнике, руководиоце одељења и служби и све директоре јавних предузећа и установа, представнике медија, и све који прате данашње заседање Скупштине.

Подсећања ради, на прошлом скупштинском заседању донета је Одлука о престанку одборничког мандата Венету Здравковићу, дипломираном економисти из Врања, по основу подношења оставке у форми оверене писане изјаве.

Изборна комисија је на седници одржаној дана 22.01.2020.године мандат одборника Венета Здравковића, доделила кандидату за одборника са Изборне листе „ЗАЈЕДНО ЗА ВРАЊЕ“- Социјалистичка партија Србије-Ивица Дачић“, и то: Драгану Ђорђевићу,економисти у индустрији из с.Бресница.

Изборна комисија је кандидату за одборника издала уверење о избору за одборника.

Од кандидата за одборника, прибављена је писана изјава о прихватању мандата одборника.

Извештај Изборне комисије са Одлуком о додели мандата и уверењем о избору за одборника уредно је достављена председнику Скупштине ради потврђивања мандата одборника.

На основу наведеног, предлажем образовање Верификационог одбора од три члана-одборника са три изборне листе које су добиле највећи број одборничких мандата у Скупштини Града, и то:

1. Горан Николић , са Изборне листе Александар Вучић-Србија побеђује:
2. Срђан Декић , са Изборне листе „Заједно за Врање“- Социјалистичка партија Србије-Ивица Дачић; и
3. Драган Јањић , одборничка група Српска десница-Српска народна партија-др Ненад Поповић

Питам, ко је „за“ да се изабере Верификациони одбор у поменутом саставу?

Да ли је ко против?

Има ли уздржаних?

За је гласало 46 одборника, против и уздржаних није било.

Констатујем да је Скупштина, већином гласова присутних одборника, изабрала Верификациони одбор у наведеном саставу.

Позивам изабране чланове Верификационог одбора да изврше увид у извештај Градске изборне комисије и издато уверење за одборника и поднесу извештај Скупштини града.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Молим одборнике да не напуштају Скупштинску салу.

Позивам представника Верификационог одбора да Скупштини града поднесе Извештај.

* **Горан Николић:** „ Поштовано председништво Скупштине, руководство

Града, даме и господо одборници, извештај верификационог одбора. Значи, увидом у извештај изборне комисије града Врања о изборима за одборнике Скупштине града Врања одржаним 24.априла и 4. Маја 2016.г и уверењу о избору за одборника верификациони одбор утврдио је да су подаци из уверења о избору за одборника истоветни са подацима из извештаја Градске изборне комисије те д су се тиме стекли услови за потврђивање мандата одборника Драгана Ђорђевића из села Бресница. На основу утврђеног, стекли су се услови да Скупштина града одлучи о потврђивању мандата одборника скупштине града Врања. Хвала .

Чули сте извештај представника Верификационог одбора.

Отварам претрес, да ли се ко јавља за реч?

Констатујем да је исцрпљена листа говорника и дајем реч известиоцу ради одговора и додатних објашњења.

Закључујем претрес

Прелазимо на одлучивање на основу извештаја Верификационог одбора.

Питам ко је за да на основу извештаја Верификационог одбора донесемо Одлуку о потврђивању мандата одборника Драгану Ђорђевићу, економисти у индустрији из с. Бресница?

Да ли је ко против?

Има ли уздржаних?

За је гласало 46 одборника, против и уздржаних није било.

Констатујем да је Скупштина, већином гласова присутних одборника, донела Одлуку о потврђивању мандата одборникаДрагану Ђорђевићу, економисти у индустрији из с. Бресница.

Других дискусија није било, на предлог председавајућег Скупштина града донела је

**З а к љ у ч а к**

Доноси се Одлука о потврђивању мандата одборника Драгана Ђорђевића, економисте у индустрији из с. Бресница.

Мандат новог одборника траје до истека мандата одборника коме је престао мандат.

Позивам одборника коме је потврђен мандат на данашњој седници да у складу са одредбом чл.17 Пословника Скупштине града, положи заклетву:

**„ЗАКЛИЊЕМ СЕ ДА ЋУ СЕ У РАДУ СКУПШТИНЕ ГРАДА ВРАЊА ПРИДРЖАВАТИ УСТАВА, ЗАКОНА И СТАТУТА ГРАДА ВРАЊА И ДА ЋУ ЧАСНО И НЕПРИСТРАСНО ВРШИТИ ДУЖНОСТ ОДБОРНИКА, РУКОВОДЕЋИ СЕ ИНТЕРЕСИМА ЖИТЕЉА ГРАДА ВРАЊА“**

Честитам одборнику и желим му успех у раду Скупштине града.

Прелазимо на рад.

Уз позив за данашњу седницу добили сте извод из Записника са четрдесете седнице Скупштине Града.

Извод из записника се усваја пре преласка на утврђивање дневног реда. О примедбама на извод из записника Скупштина одлучује без расправе.

Питам, има ли примедбе на извод из записника са четрдесете седнице Скупштине Града?

Уколико нема, питам ко је за да усвојимо извод из записника са четрдесете седнице Скупштине Града?

Да ли је ко против?

Уздржаних?

За је гласало 47 одборника, против и уздржаних није било.

Констатујем да је Скупштина, већином гласова присутних одборника, усвојила извод из записника са четрдесете седнице Скупштине Града.

Прелазимо на утврђивање дневног реда.

Предлоге за допуну предложеног дневног реда за данашње заседање доставили су овлашћени предлагачи – председник Скупштине и Комисија за мандатно-имунитетска и административна питања и избор и именовање Скупштине града Врања.

Према извештају секретара Скупштине предлози су достављени благовремено и у прописаној форми. Уз предлоге за допуну предложеног дневног реда достављени су предлози аката са образложењем.

У складу са одредбом члана 96. Пословника Скупштине града Врања, прелазимо на одлучивање о предлозима за допуну предложеног дневног реда

Питам, ко је ЗА да се предложени дневни ред .допуни тачком која гласи: „Претрес Предлога Одлуке о престанку мандата одборника у Скупштини Града Врања“, као првом тачком дневног реда у складу са одредбом чл. 47. ст.2. Закона о локалним изборима ?

Да ли је ко против?

Уздржаних?

За је гласало 47 одборника, против и уздржаних није било.

Констатујем да је Скупштина, већином гласова присутних одборника, одлучила да се предложени дневни ред .допуни тачком која гласи: : „Претрес Предлога Одлуке о престанку мандата одборника у Скупштини Града Врања“, као првом тачком дневног реда.

Тачке 1-5 из предложеног дневног реда постају тачке 2-6.

Питам, ко је ЗА да се предложени дневни ред иза тачке 6 .допуни новом тачком 7 која гласи: „Претрес Предлога Решења о разрешењу заменика градског правобраниоца у Врању?

Да ли је ко против?

Уздржаних?

За је гласало 47 одборника, против и уздржаних није било.

Констатујем да је Скупштина, већином гласова присутних одборника, одлучила да се предложени дневни ред иза тачке 6 .допуни новом тачком 7 која гласи: „Претрес Предлога Решења о разрешењу заменика градског правобраниоца у Врању.

Питам, ко је ЗА да се предложени дневни ред иза тачке 7 .допуни новом тачком 8 која гласи: „Претрес Предлога Решења о разрешењу члана Комисије за мандатно-имунитетска и административна питања и избор и именовање Скупштине града Врања и Предлога Решења о именовању члана Комисије за мандатно-имунитетска и административна питања и избор и именовање Скупштине града Врања.

Да ли је ко против?

Уздржаних?

За је гласало 47 одборника, против и уздржаних није било.

Констатујем да је Скупштина, већином гласова присутних одборника, одлучила да се предложени дневни ред иза тачке 7 .допуни новом тачком 8 која гласи: : „Претрес Предлога Решења о разрешењу члана Комисије за мандатно-имунитетска и административна питања и избор и именовање Скупштине града Врања и Предлога Решења о именовању члана Комисије за мандатно-имунитетска и административна питања и избор и именовање Скупштине града Врања.

Како нема других предлога за измену и допуну предложеног дневног реда, прелазимо на одлучивање о предложеном дневном реду у целини.

Ко је за да усвојимо дневни ред у целини?

Да ли је ко против?

Уздржаних?

За је гласало 47 одборника, против и уздржаних није било.

Констатујем да је Скупштина, већином гласова присутних одборника, усвојила дневни ред у целини.

Скупштина наставља са радом према тачкама из усвојеног

**Д Н Е В Н О Г Р Е Д А**

**I**

**Претрес Предлога Одлуке о престанку мандата одборника у Скупштини Града Врања.**

* **Дејан Тричковић: „**У складу са одредбом чл. 46. Закона о локалним

изборима, одборнику престаје мандат пре истека времена на које је изабран подношењем оставке. Оставка одборника између две седнице Скупштине подноси се у форми оверене писане изјаве. О оставци коју је одборник поднео између две седнице Скупштине, Скупштина је дужна да одлучи на првој наредној седници. Одборник лично подноси оставку, оверену код органа надлежног за оверу потписа, председнику Скупштине јединице локалне самоуправе.

У кокретном случају, између две седнице Скупштине, оставку је поднела одборница Слађана Димчић. Како се из приложене оставке види, оставка је поднета председнику Скупштине Града Врања 20.01.2020.године, и оверена је код надлежног органа.

Имајући у виду да је оставка поднета на законом прописан начин, у прописаној форми и утврђеном року, испуњени су услови да се о поднетој оставци одлучује на данашњем заседању.

Отварам претрес.

Ко се јавља за реч?

Констатујем да је исцрпљена листа говорника.

Закључујем претрес и прелазимо на одлучивање.

Питам, ко је за да донесемо Одлуку о престанку мандата одборника у Скупштини Града Врања?

Да ли је ко против?

Уздржаних?

За је гласало 47 одборника, против и уздржаних није било.

Констатујем да је Скупштина, већином гласова присутних одборника, донела Одлуку о престанку мандата одборника у Скупштини Града Врања.

Других дискусија није било, на предлог председавајућег Скупштина града донела је

**З а к љ у ч а к**

Доноси се Одлука о престанку мандата одборника у Скупштини града Врања.

**II**

**Доношење Одлуке о додели јавних признања у 2020.години, за Дан града- 31.јануар, Дан ослобођења Врања1878.године.**

У складу са одредбом члана 21. Одлуке о јавним признањима града Врања, Одлуку о додели јавних признања доноси Скупштина, на предлог Комисије за мандатно-имунитетска и административна питања и избор и именовање Скупштине града. О доношењу одлуке, Скупштина одлучује већином гласова од укупног броја одборника у Скупштини.

Текст Предлога одлуке о додели јавних признања у 2020. години за Дан града - 31. јануар - Дан ослобођења Врања 1878. године прочитаће г-дин Горан Николић, заменик председника Комисије за мандатно-имунитетска и административна питања и избор и именовање Скупштине града.

* **Горан Николић:** „ Хвала председниче. Ја бих само замолио ако може мало,

За пажњу мало због гласа и да прочитам одлуку. Значи,

* На основу чл. 16,17,18, 19,20 и 21.Одлуке о јавним признањима града

Врања, Скупштина града Врања, на предлог Комисије за мандатно-имунитетска и и административна питања и избор и именовања Скупштине града Врања, на седници одржаној дана 24.01.2020.год., донела је

* **О Д Л У К У**
* **О ДОДЕЛИ ЈАВНИХ ПРИЗНАЊА ЗА ДАН ГРАДА -31. ЈАНУАР,**
* **ДАН ОСЛОБОЂЕЊА ВРАЊА 1878.ГОДИНЕ**
* **I**
* **„Специјално јавно призање 31.јануар“, додељује се Александру Вучићу, председнику Републике Србије, за допринос развоју и унапређењу уметничког стваралаштва, од значаја за афирмацију града Врања, у виду дипломе са новчаним износом од 100.000,00 динара.**

Обзиром да имамо једну специјалну и по три награде за физичка лица и за кажемо колективе, ја ћу прочитати образложење да кажем за сваку од ових награда.

* Александар Вучић, председник Републике Србије, рођен је 5. марта 1970.год. у Београду. Завршио је основну школу „Бранко Радичевић“ у Новом Београду, Гимназију у Земуну а дипломирао на Правном факултету у Београду, као један од најбољих студената у генерацији. Био је стипедиста Фондације за развој научног подмлатка. Усавршавао је енглески језик у Великој Британији, у Брајтону. Радио је као новинар на „Каналу С“, на Палама - 1992 и 1993.год., где је припремао и водио вести на енглеском језику, блок из света, репортаже и интервјуе. 1993.год постао је члан Српске радикалне странке а убрзо након тога и посланик у Народној Скупштини Републике Србије. Две године касније изабран је за генералног секретара СРС. Био је такође и директор Спортско-пословног центра „Пинки“. Тренирао је кошарку, играо фудбал, био је пионирски првак Београда у шаху. Био је заменик председника посланичке групе Српске радикалне странке, члан Административног одбора и Одбора за уставна питања, заменик председника Одбора за Косово и Метохију и Одбора за културу и информисање. Након напуштања Српске радикалне странке 2008.год., основао је Српску напредну странку чији је председник од 2012.год.
* У периоду од 2012-2014.год. био је потпредседник владе, а у два мандата и то у периоду од 2014-2016.год. и од 2016-2017.год. премијер Србије. Такође од 1998-2000.год. био је министар за информисање, а од 2012-2013.год. и министар одбране. 2017.год изабран је за председника Р.Србије.
* Посебан допринос развоју и афирмацији Града Врања, Александар Вучић пружио је несебичним залагањем и подршком у раеализацији многих капиталних пројеката од значаја за град Врање, а пре свега реконструкцији и опремању зграде Позоришта „Бора Станковић“ у Врању, културно – историјског симбола града, која је захваљујући његовом доприносу потпуно реконстуисана и данас опремљена најсавременијом опремом. На овај начин, граду су омогућени елементарни услови за развој културно-уметничког стваралаштва, имајући у виду да је град годинама уназад, почев од 2012.год., када је зграда Позоришта била потпуно уништена у пожару, био ускраћен за културни живот. Поред тога, неизмерно се залагао и пружао подршку у циљу реазлизације и многих других капиталних пројеката као што су: завршетак радова и отварање Хирушког блока у Здравственом центру у Врању, објекта који се уназад више година градио а који је данас захваљујући њему део модерног здравственог центра, што је омогућило грађанима Врања, виши и бољи квалитет пружања здравствених услуга, затим инфраструктурно уређење Слободне зоне у Врању, све у циљу привлачења страних инвестиција, па тиме и стварању услова за бољи животни стандард наших суграђана. Али такође, без његове подршке не би се почело са реализацијом и многих других пројеката као што су: изградња постројења за третман отпадних вода, проширење депоније Метерис, изградња станова за припаднике Војске и осталих служби безбедности, изградња вртића у Рашкој, изгрдња Обилазнице до Слободне зоне, изградња Регионалног центра за ванредне ситуације, реконструкција Градског парка, реконструкција једне од најважнијих улица у граду, улица Бора Станковић, изградња Коридора 10, на коме се Врање налази, што је омогућило долазак нових инвеститора у наш град - Геокса, Дитре Италиа, Кентаура, Бритиш Американ Тобака и многих др., чиме је омогућено и отварање нових радних места.
* Имајући у виду велики допринос и залагање председника Републике Србије, Александра Вучића, за реконструкцију и обнову зграде Позоришта „Бора Станковић“ у Врању, и тиме стварању услова за развој и унапређење културног и уметничког стваралаштва, Скупштина града Врања, додељују Александру Вучићу, „Специјално јавно признање 31. Јануар“ .
* **II**
* **„Јавно признање 31. Јануар“, у виду дипломе, додељује се следећим правним лицима и то:**
* **1. Хуманитарном удружењу „КОЦЕ ЗАУВЕК“ из Врања, за изузетан допринос унапређењу здравствене заштите.**
* Хуманитарно удружење „КОЦЕ ЗАУВЕК“, основано је у Врању 11.маја 2017.год., са циљем сећања на име и лик Немање Коцића Коцета, матуранта средње Медицинске школе у Врању, који је прерано преминуо. Удружење се бави друштвено-хуманитарним радом, пре свега организовањем акција добровољног давања крви, али је учествовало и у многих другим акцијама као што су садња дрвених садница, прикупљање новца у хумане сврхе и тд. У акцијама које су до сада извели прикупљено је 3000 јединица крви за потребе Службе за трансфузију крви ЗЦ Врање, Завода за трансфузију крви Ниш и Трансфузију Војно медицинске академије из Београда. Ово Удружење се одазивало више пута и на хитне позиве наших грађана за потребе давања крви за чланове њихових породица. Удружење тренутно броји 550 чланова, међу којима су чланови породице Коцић, ученици и професори Медицинске школе, припадници полиције и Војске Србије, запослени у јавним установама, предузећима и колективима из Врања и Пчињског округа. Захваљујући њиховим активностима Удружење је допринело да се окупља велики број верника у цркви Успење пресвете Богородице, као и мештана МЗ Собина. 2014.год. учествовали су у акцији садње стотинак садница у дворишту Медицинске школе „др Изабел Емсли Хатон“ у Врању, а 2015.год. и у акцији изградње летњиковца и чесме у дворишту ове школе, на који начин су омогућили деци да имају свој кутак за слободне тренутке у школи. Добитник је више захвалница за учешће на многим акцијама добровољног давања крви, као и признања Црвеног крста Србије, под називом „ШИРОКО СРЦЕ“ , додељеног од стране Црвеног крста Врање, 14. јуна на Светски дан добровољних даваоца крви.
* **2. „К.К. Пантери“ из Врања, за изузетне резултате и допринос у развоју и унапређењу спорта.**
* „К.К.Пантери“ Врање, основан је 2005.год. у циљу развоја кошарке у Врању, и обучавању младих кошаркаша. Сваке године клуб у сарадњи са КС Србије организује Врањски међународни „Мини баскет“ фестивал са преко 1200 учесника у свим млађим категоријама. Клуб има преко 300 активних кошаркаша који се такмиче у сениорским, јуниорским, кадетским и пионирским категоријама. Сениорска екипа је почела да се такмичи 2019.год. и тренутно игра у Плеј офф-у за улазак у Прву српску лигу.Најпознатији члан клуба је Никола Јанковић, бивши јуниоски првак Европе са селекцијом Србије и садашњи првотимац „К.К.Партизан“. Такође, члан клуба Димитрије Јанковић, 2004. годиште члан кадетске репрезентације Србије послат је на кошаркашко усавршавање у Италију у клуб „Мардо“ на годину дана. Другу годину заредом, Баскет тим 3/3 шампион је спортских игара младих у Сплиту где се одржава незванични шампионат Екс Југославије. Сваке године „К.К.Пантери“ Врање организује летњи кошаркашки камп „Никола Јанковић“ , који броји преко 200 учесника у трајању од десет дана за све категорије у Сокобањи уз сарадњу са КС Србије.
* **3. Уметничком ансамблу Министарства одбране „Станислав Бинички“, за изузетне резултате и допринос у развоју и унапређењу културе.**
* Прослављени композитор, наставник и утемељивач војне музике Станислав Бинички, основао је 26.септембра 1899.год. Први Београдски војни оркестар, чију традицију већ три века чува Уметнички ансамбл МО „Станислав Бинички“. У саставу овог ансамбла налазе се и Симфонијски оркестар и Мешовити хор МО и ВС. Овај уметнички ансамбл носилац је музичког живота, уметничког и културног стваралаштва у Министарству одбране и Војсци Србије. Ниједан јубилеј или важна годишњица унутар МО и ВС није прошла а да у њеном обележавању није учесвовао Ансамбл, од дана јединица и установа до свечаности попут обележавања јубилеја Великог рата или Дана Војске. Готово свеке године ансамбл „Бинички“, био је редован гост на обележавању јубилеја у организацији града Врања и 4. бригаде Копнене војске Србије. Такође, својим залагањем и радом Ансамбл је постао неизоставни део већине протоколарних догађаја на највишем државном нивоу. Осим великог броја концерата који је извео Ансамбл је радио и на значајним пројектима у дискографији и филмској музици, као што је музика за филм „Монтевидео, Бог те видео“, али и компакт дискови –Српски маршеви и кола, Српске изворне народне песме, Староградски бисери и два концерта за флауту академика Ивана Јевтића. На сваком од многобројних наступа, било у земљи или иностранству, УА МО „Станислав Бинички“ био је истински репрезент Министарства одбране и Војске Србије, али и Републике Србије, свих њених грађана и музичког и културног блага наше државе. 2019.год. Ансамбал је прославио 120.-годишњицу постојања. За изузетне заслуге и постигнуте резултате у културним делатностима Ансамблу је од стране председника Републике Србије Александра Вучића, уручен Сретењски орден трећег степена, као и Плакета за изванредне заслуге у програмској делатности Коларчеве задужбине.
* **„Јавно признање 31. Јануар“, у виду дипломе са новчаним износом од 50.000,00 динара, додељује се следећим физичким лицима и то:**
* **1. Горану Спасићу, полицијском службенику из Врања, за изузетне резултате у извршавању послова и задатака на плану заштите и безбедности грађана.**
* Полицијски службеник Министарства унутрашњих послова, Полицијске управе у Врању, Горан Спасић, радник је МУП-а, почев од 1995.год. У свом дугогодишњем раду при извршавању поверених задатака, показао је изузетну професионалност и пожртвованост, због чега је постигао велики успех на пословном плану. Овај полицајац познат по позитивном односу према раду, колегама и грађанству, велики је и хуманиста. До сада је као добровољни давалац дао крв 100 пута спашавајући многе животе. Међу првима је у Врању пре десетак година постао власник донор картице којом је завештао своје органе. Полицајац Спасић је члан Удружења добровољних давалаца крви Полицијске управе Врање .
* **2. Ивани Вучковић, професору разредне наставе, за изузетане резултате и допринос у васпитно-образовној делатности.**
* Ивана Вучковић, рођена је 19.06.1964.год. у Врању. Завршила је Вишу педагошку школу 1984.год., а затим Учитељски факултет. 1987.год. почела је са радом у Основној школи „Радоје Домановић“. После студијског путовања у Русију, као најбољи студент у групи, радила је и у ОШ „Ј.Ј.Змај“, и упоредо водила културно уметнички програм „Недељни жубори“ у Дому културе. Дугогодишњи је сарадник и дописник „Просветног прегледа“ и телевизије Фокус из Врања, као и вишегодишњи учесник и представник Врања са децом на „Дечјем васкршњем сабору“. На сабору у Бањи Врујци-Мионици освојила је специјалну награду за најкретивније представљање етно кухиње Пчињског округа. Добитник је бројних награда на различитим конкурсима и то: у организацији града Врања поводом Дечје недеље и Права детета-3.место на ликовном конкурсу и 2. место на литерарном конкурсу, Лист „Светосавско звонце“, нагадио је петоро њених ученика и објавио њихове цртеже и литерарне радове, на конкурсу „Новогодишња чаролија „ у организацији Дечјег савеза града Врања-2. место на литерарном, 3. место на ликовном и једна специјална награда, на општинском такмичењу из математике, њена ученица је освојила 2.место, на конкурсу „Најлепша реч мама“, њени ученици су освојили 1.место за литерарни рад и 2. место за ликовни рад и многе друге.Главни је организатор бројних хуманитарних акција, заједно са децом организовала слање пакета за манастир Хиландар, помоћ деци са поплављених подручја, била је учесник хуманитарне акције „Деца-деци на дар, Један слаткиш за дечији осмех“, намењена прављењу божићних пакетића за децу на Дечјем одељењу врањске болнице. Своју изузетну креативност и несебичну љубав према деци и професији, преточила је у домунтарни филм „Руке моје учитељице“, затим филм „Мој завичај“. Значајна је и њена дугогодишња сарадња са војском, што показује и Плакета захвалности коју јој је доделио командант 4.бригаде Копнене војске гарнизон у Врању, Генерал Симовић. 2014.год. била је добитница Светосавске награде, добитница је и Архијерејске грамате за изузетан допринос и богоугодно дело на очувању светиња Православне епархије врањске.
* **3. Митровић Слободану, првом кустос-педагогу у Музеј кући Боре Станковића, због изузетних резултата и доприноса унапређењу културе.**
* Митровић Слободан, први кустос-педагог у Музеј кући Боре Станковића, рођен је у Стублу, општини Владични Хан. Основну школу завршио је у Стублу, а потом и Учитељску школу у Врању. 1965.год. завршио је Вишу педагошку школу у Нишу, као најбољи студент у групи. Након тога, завршио је и Филолошки факултет у Београду, а потом и постдипломске студије. Одмах по дипломирању почео је да ради у музеј –кући „Боре Станковића“, на радном месту кустоса-педагога. Заједно са професором Татомиром Вукановићем радио је на уређењу Пашиног конака, Музеј куће –Харемлука.Вукановић је уредио Борину кућу, а Митровић са њим поставку, књижевно стваралаштво Боре Станковића и Бора Станковић на сцени Југословенског драмског позоришта. Та поставка је и данас актуелна у Бориној кући.Тада је и прикупљен велики број Бориних дела код нас и у иностанству и пронађен велики број Бориних рукописа, издања, књижевних критика, часописа у којима је сарађивао. Када је напустио музеј, оставио је на стотине библиографских јединица, заведених под редним бројевима, са подацима који су непосредно и посредно везани за књижевно стваралаштво Боре Станковића. Био је члан Одбора за прославу Борине недеље, која је почела да се обележава од 1967.год. Довео је велики број значајних југословенсих писаца и песника, које је као студент књижевности у Београду и лично познавао и то : нобеловца Андрића, Десанку Максимовић, Стевана Раичковића, Оскара Давича, Велибора Глигорића и др. На конгресу музеалаца Србије у Београду, као кустос-педагог припремио је реферат о раду Музеја и добио вредну награду. Преко дневне штампе, радија и телевизије, афирмисао је Борину кућу коју су посетиле многе ђачке ексурзије, многе научне и стручне групе из земље и иностранства, представници држава и амбасадори. Био је члан одбора за заштиту споменика културе у Нишу и залагао се да се Баба Златина улица рестаурира и да се куће овој улици граде у старом врањском стилу. Такође, био је и члан издавачког одбора и лектор „Врањског гласника“, од бр. II-VII.
* Одлуку објавити у „Службеном гласнику града Врања“. Толико .

Чули сте Предлог одлуке.

Ко се јавља за реч?

Констатујем да је исцрпљена листа говорника и дајем реч известиоцу ради одговора и додатних објашњења у вези са предметном тачком.

Закључујем претрес и прелазимо на одлучивање.

Стављам на гласање Предлог одлуке о додели јавних признања у 2020. години за Дан града - 31. јануар - Дан ослобођења Врања 1878. године

Питам, ко је за да донесемо Одлуку о додели јавних признања у 2020. години за Дан града - 31. јануар - Дан ослобођења Врања 1878. године?

Да ли је ко против?

Уздржаних?

За је гласало једногласно (47) одборника, против и уздржаних није било.

Констатујем да је Скупштина, већином гласова од укупног броја одборника, донела Одлуку о додели јавних признања у 2020. години за Дан града - 31. јануар - Дан ослобођења Врања 1878. године

Других дискусија није било, на предлог председавајућег Скупштина града донела је

**З а к љ у ч а к**

Доноси се Одлука о додели јавних признања у 2020.год., за Дан града-31.јануар, Дан ослобођења Врања 1878.год.

**III**

**Претрес Предлога Одлуке о утврђивању прихода који припадају Граду, односно Градској општини Врањска Бања,у 2020.години.**

Уводно излагање поднеће Бојан Костић, члан Градског већа.

* **Бојан Костић:** „ Захваљујем. Поштовано председништво, поштовани

Замениче градоначелника, начелниче Градске управе, поштоване даме и одборници града Врања, пред вама је одлука коју доносимо сваке године, она је обавезна по закону о буџетском систему и по Статуту града Врања. Ради се о одлуци о утврђивању прихода који припадају граду, односно Градској општини Врањска Бања у 2020.години. Овом одлуком је предвиђено пошто је ипак акценат се ставља на општину Врањска Бања и њену финансијску аутономију. Оовм одлуком је као у претходној одлуци предвиђено да подсетим одборнике да средства која се наплате од комуналне таксе за држање средстава за игру, коумналне таксе за истицање фирме ван просторија накнада за коришћење слободних површина за кампове и друге објекте привременог коришћења, наканде за заузеће јавне површине грађевинским материјалом, новчане казне изречене у прекршајном поступку за прекршај прописан актом скупштине општине као и одузета имовинска корист у том поступку, накнада за коришћење минералних сировина једна веома битна накнада која се наплаћује од рудника Грот која на годишњем нивоу зависно од експлоатације буде негде од 15-20 милиона динара у потпуности се преусмерава Градској општини Врањска Бања за уређење комуналне инфраструктуре. Такође, приходи по основу донације општини, наканде за коришћење природно-лековитог фактора ,нова накнака на којој Градска општина треба да ради у наредном периоду с обзиром на природне одлике које карактеришу Врањску Бању. Поред ових прихода који 100% остју у Врањској Бањи који су наплаћени на њиховој територији такође град Врање уступа део пореза на зараде и део пореза на приходе од самосталне делатности, пореза на имовину и остале порезе на доходак и то у процентима које ви видите у члану 3 у табели. Дакле, порез на зараде оно што град наплати на својој територији 2% иде Врањској Бањи, порез на приход од самосталних делатности 1,5%, порез на друге приходе такође 1,5%, порез на имовину 1,5%. Ови проценти су утврђени на основу евиденције Управе за трезор колико је уплата које се тичу ових прихода евидентирано са ове територије Врањска Бања. Значи, са шифром која у Управи за трезор је 130. Тако, пошто та средства су негде на годишњем нивоу око 40 милиона динара, град Врање одобрава додатни трансфер за функционисање општине Врањска Бања као и за уређење комуналне инфраструктуре а то је 100 милиона динара у 2020.годинии овај трансфер је већи за 20 милиона динара у односу на претходну годину тако да у 2020.години укупна буџет Врањске Бање би требао да износи око 140, односно да се оствари око 140 милиона динара што од конституисања Градске општине Врањска Бања од 2010.г представља рекорд што се тиче износа буџета Градске општине Врањска Бања. Ја позивам одборнике да подрже ову одлуку, хвала на пажњи.

Чули сте излагање известиоца.

Ко се јавља за реч?

Констатујем да је исцрпљена листа говорника и дајем реч известиоцу ради одговора и додатних објашњења у вези са предметном тачком.

Закључујем претрес и прелазимо на одлучивање.

Стављам на гласање Предлог одлуке.

Питам, ко је за да донесемо Одлуку о утврђивању прихода који припадају Граду, односно Градској општини Врањска Бања,у 2020.години.

Да ли је ко против?

Уздржаних?

За је гласало 44 одборника, против и уздржаних није било.

Констатујем да је Скупштина, већином гласова присутних одборника, донела Одлуку о утврђивању прихода који припадају Граду, односно Градској општини Врањска Бања,у 2020.години.

Других дискусија није било, на предлог председавајућег Скупштина града донела је

**З а к љ у ч а к**

Доноси се Одлуке о утврђивању прихода који припадају Граду, односно Градској општини Врањска Бања у 2020.год.

**IV**

**Претрес Предлога Одлуке о усвајању Плана детаљне регулације Привредно радне зоне „Бунушевац проширење“ у Врању.**

Уводно излагање поднеће Јована Антић, руководилац Одељења за урбанизам, имовинско-правне послове, комунално стамбене делатности и заштиту животне средине и Миодраг Протић, представник Јавног предузећа “Урбанизам и изградња града Врања”.

* **Јована Антић:** „ Поштовано руководство, даме и господо одборници, пред

Вама је предлог одлуке о усвајању плана детаљне регулације привредно-радне зоне Бунушевац проширење у Врању. Правни основа за доношење ове одлуке садржан је у члану 35 закон ао планирању и изградњи, који каже да скупштина града доноси односно усваја урбанистичке планове,а према претходно спроведеној процедури према закону о планирању и изградњи. Ја ћу вам укратко о поступку кроз који је прошао овај план а садржи процедуру израде и контроле урбанистичког плана. Најпре је донета одлука о изради плана детаљне регулације, одлука о неприступању изради стратешке процене утицаја на животну средину. Обе одлуке објављене су у Службеном гласнику града Врања. Обрађивач планског документа јесте ЈП Урбанизам и изградња града Врања по уговору који је склопљен са градом,а одговорни урбаниста на плану је Миодраг Протић. Процедура раног јавног увида од 15 дана спроведена је ускладу са законом и процедура оглашавања материјала за рани јавни увид. Комисија за планове је на седници која је одржана у мају месецу прошле године усвојила извештај о раном јавном увиду у овај план и на план није било примедби. Упућен је план у процедуру израде нацрта, након обављене стручне контроле нацрта која је била прошле године у новембру месецу план је упућен у процедуру јавног увида у трајању од 30 дана. Након завршетка јавног увида на јавној седници комисије за планове 10.јануара ове године констатовано је да план садржи све елементе и да се упућује у процедуру доношења. Сада ће колега Протић о плану да вам исприча. Хвала .

* **Миодраг Протић:** „ Хвала. Поштовано председништво, даме и господо

Одборници, уважено руководство града, укратко ћу да извршим презентацију ПДР-а Бунушевац проширење у Врању. Правни основа за израду плана је закон о планирању и изградњи, и правилник о садржини и начину и поступку израде докумената просторног урбанистичког планирања, одлука скупштине града Врања о неприступању изради стратешке процене утицаја плана на животну средину и сама одлука скупштине града Врања о изради плана детаљне регулације. Плански основ за израду плана је генерални урбанистички план града Врања у план генералне регулације зоне 2 у Врању. Као што је рекла колегиница Јована, обављена је целокупна процедура која је прописана законом о планирању и изградњи, значи од самог повода за израду плана захтев инвеститора града Врања па до Градског већа које је било пре неки дан и дало зелено светло за усвајање овог планског документа. Целокупну процедуру пратила је Комисија за планове града Врања, и извршила контролу сваке етапе израде овог плана. Што се тиче положаја обухвата плана, он се налази западно од центра града видите ону црвену тачку лево и представља део обухвата тзв старе индустријске зоне Бунушевац у Врању. Ово је мало ближе подручје, значи обухвата кат.парцелу на којој се налази објекат предузећа Кентаур који од скоро послује у нашем граду, као и северо-западну парцелу која је у власништву града Врања. Налази се у обухвату плана генералне регулације као што сам реко малопре, значи представља градско грађевинско земљиште. Ово је граница обухвата плана, на сателитском снимку где она обухвата површину око 1ха, значи план је генералне регулације мале површине, простор је делимично изграђен, у југоисточном делу налази се производни објекат предузећа Кентаур, северо-западно се налази парцела која је у власништву града Врања и која је неизграђена, са три стране овог урбанистичког блока налази се јавне површине, са југо-запада је то обилазница која се тренутно налази у фази изградње. Ово је постојећа намена површина, што се тиче осталог грађевинског земљишта немањено је за пословно-производне делатности а остале површине су јавне намене и намењене су за саобраћајнице. Е што се тиче циља израде овог плана, то је пренамена ове кат. парцеле 622/27 која дели блок на два дела. Он постоји у планским документима већ 20-ак година, катастарски је издвојена, али на терену није реализована што нам показује да нам није ни потребна јер сам блок што сам реко и малопре излази на три јавне површине и она само нема присуство кроз планску документацију, ремети развој тј максимални развој урбанистичког блока. Значи, као што сам реко, циљ израде плана је формирање рационалног и добро организованог блока привредно-радне зоне и преиспитивање намене површине. Планирана намена, укидањем тј пренаменом ове јавне површине у површину остале намене добијамо један јединствени блок као што видите са наменом пословно-производне зоне, парцеле у њему ће бити грађевинске имају излазе на јавне површине, тако да ће се остварити максимална изграђеност коју би пружала ова површина. Што се тиче намена површина, у оквиру блока може да се граде објекти за пословање, објекти прерађивачке и производне индустрије, занатске производње, складишта, робно-транспортни центри. Наравно постоје и пратећа компактибилна намена, све што је у служби ове главне намене као што су складишни објекти и станоце за снабдевање горивом, пословно-стамбено становање, угоститељство, сервисни објекти и све оно што би можда допринело овој намени. Видимо урбанистичке показатеље, ја сад не бих све то читао, осим ова прва два. Највећи дозвољени индекс заузетости је 60%, значи могуће је од максималне површине кат.парцеле изградити 60% да буде под објектима. Видимо регулационо-нивелациони план на којима се виде пресеци саобраћајница, попречни профили, подужни падови, као и простор уоквирен грађевинском линијом у односу на регулациону линију, у коме може да се изграде објекти. Сам простор је добро комунално опремљен, постоји целокупна мрежа комуналне инфраструктуре. Усвајањем овог плана пружиће се могућност изградње нове мреже као и реконструкције постојеће мреже на том простору. План ће се спроводити директно, значи представља основ за издавање информације о локацији, локацијских услова, и саме грађевинске дозволе. Овде видимо предлог плана парцелације, подељено је тренутно на две парцеле али у плану се пружа могућност да може још да се дели или да та парцела буде јединствена, ове две парцеле и ова мања ГП1 има површину преко 2.500м2 а ГП2 има преко 3.500м2. пре него што бих вам се захвалио на пажњи, препоручио бих да се ова одлука донесе, јер план ће пружити могућност да град приходује, односно да уствари приход кроз продају овог земљишта или реализацију неке споствене инвестиције. реализацијом плана не би требало да град има неке трошкове, јер се не планирају изградње саобраћајних површина. Као што сте чули саобраћајна површина се укида, тако да град би мого само да има добробит усвајањем овог плана. Хвала вам на пажни, за евентуална питања ћу одговорити.

Чули сте излагање известиоца.

Ко се јавља за реч?

Констатујем да је исцрпљена листа говорника и дајем реч известиоцу ради одговора и додатних објашњења у вези са предметном тачком.

Закључујем претрес и прелазимо на одлучивање.

Стављам на гласање Предлог одлуке.

Питам, ко је за да донесемо Одлуку о усвајању Плана детаљне регулације Привредно радне зоне „Бунушевац проширење“ у Врању.

Да ли је ко против?

Уздржаних?

За је гласало 45 одборника, против и уздржаних није било.

Констатујем да је Скупштина, већином гласова присутних одборника, донела Одлуку о усвајању Плана детаљне регулације Привредно радне зоне „Бунушевац проширење“ у Врању.

Других дискусија није било, на предлог председавајућег Скупштина града донела је

**З а к љ у ч а к**

Доноси се Одлука о усвајању Плана детаљне регулације Привредно радне зоне „Бунушевац проширење“ у Врању.

**V**

**Претрес Предлога одлуке о измени и допуни Одлуке о мањим монтажним објектима привременог карактера на територији града Врања.**

Уводно излагање поднеће Дејан Станојевић, члан Градског већа.

* **Дејан Станојевић:** „ Поштовано председништво, поштовани одборници,

Пред вама је одлука о измени и допуни одлуке о монтажним објектима привременог карактера. Монтажни објекти привременог карактера су билбордови и киосци. О киосцима по измењеној одлуци стараће се град, Градско веће доноси одлуку о расписивању конкурса, понуде ће се добијати или писаним путем или путем јавног надметања. За билбордове ће расписивати ЈП Урбанизам, све је то приход града а о свему ће водити рачуна ЈП Урбанизам које ће водити евиденцију наплате и свега осталог. То је добар приход града и мислим да ћемо овом одлуком стварно довести ред, и што се тиче монтажних објеката граду а очекујемо и велики приход на терет буџета града. Хвала.

Чули сте излагање известиоца.

Ко се јавља за реч?

Констатујем да је исцрпљена листа говорника и дајем реч известиоцу ради одговора и додатних објашњења у вези са предметном тачком.

Закључујем претрес и прелазимо на одлучивање.

Стављам на гласање Предлог одлуке.

Питам, ко је за да донесемоОдлуку о измени и допуни Одлуке о мањим монтажним објектима привременог карактера на територији града Врања.

Да ли је ко против?

Уздржаних?

За је гласало 45 одборника, против и уздржаних није било.

Констатујем да је Скупштина, већином гласова присутних одборника, донела Одлуку о измени и допуни Одлуке о мањим монтажним објектима привременог карактера на територији града Врања.

Других дискусија није било, на предлог председавајућег Скупштина града донела је

**З а к љ у ч а к**

Доноси се Одлука о измени и допуни Одлуке о мањим монтажним објектима привременог карактера на територији града Врања.

**VI**

**Претрес Предлога Решења о давању сагласности на употребу грба Града Врања.**

Уводно излагање поднеће Дејан Тричковић, председник Скупштине.

* **Дејан Тричковић:** „ Захваљујем. Јавна установа Школа анимираног филма је поднела захтев Скупштини 13.јануара где тражи да јој се да сагласност на употребу великог грба града и то поводом Светског дечијег фестивала анимираног филма Златни пуж у Врању, у оквиру које ће се одржати 13.интернационална дечија радионица анимираног филма. Ви знате, ми смо донели одлуку којом се дефинишу који су симболи града Врања и њихова употреба. Такође сте се упознали кроз Скупштински рад и дискусију да је ЈУ ШАФ Врање једна врло озбиљна и професионална установа, односно и њени запослени која је светски позната и призната, и овим својим приступом показују своју одговорност где захтевају сагласност на коришћење грба града и сматрам да требамо им дати сагласност јер би на тај начин они промовисали град кроз промо материјал и све ону пратећу документацију, билборде, флајере и остало који се штампају поводом ове међународне манифестације. Тако да, предлажем да им дамо сагласност на употребу великог грба. Захваљујем .

Чули сте излагање известиоца.

Ко се јавља за реч?

Констатујем да је исцрпљена листа говорника и дајем реч известиоцу ради одговора и додатних објашњења у вези са предметном тачком.

Закључујем претрес и прелазимо на одлучивање.

Стављам на гласање Предлог решења

Питам, ко је за да донесемоРешењео давању сагласности на употребу грба Града Врања.

Да ли је ко против?

Уздржаних?

За је гласало 45 одборника, против и уздржаних није било.

Констатујем да је Скупштина, већином гласова присутних одборника, донела Решењео давању сагласности на употребу грба Града Врања.

Других дискусија није било, на предлог председавајућег Скупштина града донела је

**З а к љ у ч а к**

Доноси се Решење о давању сагласности на употребу грба Града Врања.

**VII**

**Претрес Предлога Решења о разрешењу заменика градског правобраниоца у Врању.**

Уводно излагање поднеће Горан Николић, заменик председника Комисије за мандатно-имунитетска и административна питања и избор и именовање.

* **Горан Николић:** „ Хвала. На основу члана 15 статута и 2.тачке одлуке о

правобранилаштву града Врања, скупштина града Врања донела је решење Драган Михајловић дипломирани правник из Врања се разрешава функције заменика Градског правобраниоца пре истека времена на које је постављен подношењем оставке. Образложење каже да функција заменика градског правобраниоца престаје између осталог и разрешењем као и да ће Скупштина града на образложен предлог Комисије разрешити заменика градског правобраниоца пре истека времена на које је постављен на лични захтев. Хвала .

Чули сте излагање известиоца.

Ко се јавља за реч?

Констатујем да је исцрпљена листа говорника и дајем реч известиоцу ради одговора и додатних објашњења у вези са предметном тачком.

Закључујем претрес и прелазимо на одлучивање.

Стављам на гласање Предлог решења

Питам, ко је за да донесемоРешењео разрешењу заменика градског правобраниоца у Врању.

Да ли је ко против?

Уздржаних?

За је гласало 45 одборника, против и уздржаних није било.

Констатујем да је Скупштина, већином гласова присутних одборника, донела Решењео разрешењу заменика градског правобраниоца у Врању.

Других дискусија није било, на предлог председавајућег Скупштина града донела је

**З а к љ у ч а к**

Доноси се Решење о разрешењу заменика градског правобраниоца у Врању.

**VIII**

**Претрес:**

**-Предлога Решења о разрешењу члана Комисије за мандатно-имунитетска и административна питања и избор и именовање Скупштине града Врања; и**

**-Предлога Решења о именовању члана Комисије за мандатно-имунитетска и административна питања и избор и именовање Скупштине града Врања**

Уводно излагање поднеће Марко Тричковић, секретар Скупштине.

* **Марко Тричковић:** „ Поштоване одборнице и одборници, поштоване даме и

Господо, дакле пред вама су предлози два решења, једно решење је о разрешењу члана Комисије за мандатно-имунитетска и административна питања и избор и именовање Скупштине града, где се тим решењем разрешава Дејан Манић дипломирани економиста из Врања. А друго решење јесте решење о именовању члана Комисије за мандатно-имунитетска питања и административна питања где се за новог члана Комисије именује Дарко Филиповић дипломирани економиста из Врања. Правни основа за доношење ова два решења јесте члан 55 Пословника Скупштине града Врања који предвиђа да кандидате за чланове сталних радних тела предлажу одборничке групе сразмерно броју одборника који имају у скупштини. Како је у протеклом периоду дошло до престанка постојања у Скупштини одборничке групе Јединствене Србије а формирана је нова одборничка група Српска десница-Српска народна партија др Ненад Поповић, одлучено је као у изреци решења. Хвала .

Чули сте излагање известиоца.

Ко се јавља за реч?

Констатујем да је исцрпљена листа говорника и дајем реч известиоцу ради одговора и додатних објашњења у вези са предметном тачком.

Закључујем претрес и прелазимо на одлучивање.

Стављам на гласање Предлог решења

**Питам, ко је за да донесемо Решење о разрешењу члана Комисије за мандатно-имунитетска и административна питања и избор и именовање Скупштине града Врања**

Да ли је ко против?

Уздржаних?

За је гласало 47 одборника, против и уздржаних није било.

Констатујем да је Скупштина, већином гласова присутних одборника, донела Решење о разрешењу члана Комисије за мандатно-имунитетска и административна питања и избор и именовање Скупштине града Врања.

Других дискусија није било, на предлог председавајућег Скупштина града донела је

**З а к љ у ч а к**

Доноси се Решење о разрешењу члана Комисије за мандатно-имунитетска и административна питања и избор и именовање Скупштине града Врања.

**Питам, ко је за да донесемо Решење о именовању члана Комисије за мандатно-имунитетска и административна питања и избор и именовање Скупштине града Врања**

Да ли је ко против?

Уздржаних?

За је гласало 47 одборника, против и уздржаних није било.

Констатујем да је Скупштина, већином гласова присутних одборника, донела Решење о именовању члана Комисије за мандатно-имунитетска и административна питања и избор и именовање Скупштине града Врања.

Других дискусија није било, на предлог председавајућег Скупштина града донела је

**З а к љ у ч а к**

Доноси се Решење о именовању члана Комисије за мандатно-имунитетска и административна питања и избор и именовање Скупштине града Врања.

**IX**

**Питања и предлози**

Да ли неко од одборника жели да постави неко питање, односно да поднесе предлог?

Седница је завршила са радом.

Хвала!

Седница је завршила са радом у 11:05 часова.

ЗАПИСНИК ВОДИО СЕКРЕТАР СКУПШТИНЕ ПРЕДСЕДНИК СКУПШТИНЕ

Никола Стошић Марко Тричковић Дејан Тричковић,спец.двм.

ЗАМ.СЕКРЕТАРА СКУПШТИНЕ ЗАМ.ПРЕДСЕДНИКА СКУПШТИНЕ

Ирена Јовановић Градимир Јовановић